Hei! Kiitos paljon. Kiitos.
Hyvin ystävällistä. Kiitos.
Hei ja tervetuloa ohjelmaan.
Jouluun on enää 12 päivää.
Tiedän! Minä sain aikaisen lahjan.
Viisi juttelevaa vierasta. Meillä on upea kokoonpano.
Myöhemmin meille laulaa upea Jade.
Hän laulaa uuden singlensä "Church".
Sohvallani on tänään melkoinen seurakunta.
Vain 18-vuotiaana hänestä tuli nuorin muotijohtaja -
kansainvälisessä lehdessä -
ja sittemmin Britannian "Voguen" päätoimittaja.
Nyt hänellä on oma lehti nimeltä "72".
Hän on Edward Enninful!
Siinä hän on!
Hei! Mukava nähdä. Tervetuloa takaisin!
Istu alas.
Tämä komedianero on luonut ikonisia hahmoja -
kuten Johnny English, "Mustan kyyn" Edmund Blackadder ja Mr. Bean.
Nyt hän tarjoaa meille älyjen taiston Netflix-sarjassa "Man Vs Baby".
Hän on mahtava Rowan Atkinson!
Kyllä! Mukava nähdä. Istu alas.
Mukava nähdä.
Hän on sukupolvensa upeimpia näyttelijöitä.
Hän on tähdittänyt "Vonkkaa", tieteiseepos "Dyyniä" -
ja Bob Dylanin elämäkertaelokuvaa "A Complete Unknown".
Hänen uusin elokuvansa on "Marty Supreme".
Hän on Timothée Chalamet!
Hei! Mukava nähdä. Istu alas.
Hän on tupla-Oscar-voittaja leffoista kuten "Talo jalavan varjossa", -
"Järki ja tunteet", "Rakkautta vain" ja upea "Nanny McPhee".
Nyt hän ryhtyy etsiväksi sarjassa "Down Cemetery Road".
Hän on Dame Emma Thompson!
Hei! Mukava nähdä! -Meninkö liian pitkälle?
Näytät upealta. Kuten aina.
Rowan-kultaseni. Kulta.
Muotia siellä perällä. Hei. Tervetuloa takaisin, kaikki.
Niin. -Harvinaista.
Sohvalla on tänään paljon yhteyksiä.
Emma Thompson oli Britannian "Voguen" sivuilla.
Muistan sen. -Nautitko...?
Näytin ikääntyneeltä bordellin omistajalta Berliinissä 1920-luvulla.
Kiitos paljon, Edward!
Voisi luulla, että hän liioittelee, mutta meillä on kuva.
Siinä. -Tuo on Tonto, eikö olekin?
Valitsitko vaatteet, Edward? -Hänen piti olla kuningatar Boudicca.
Kukaan ei kertonut minulle.
Samalla ohi ajoi paloautoja.
Ihmiset kysyivät: "Miksi sinä olet pukeutunut?"
Oikein hyvä.
Timothée, olet työskennellyt suuren Rowan Atkinsonin kanssa.
Kyllä, "Vonkassa". -Kyllä vain.
Kyllä. -Vonkka.
Sano se näin. Vonkka.
Jos se liikkuu edes vähän kohti toista vokaalia, -
se on täysin eri sana.
Varoitan sinua, koska se kuulosti tältä.
Ajattelin, että se on lähellä.
Se sensuroidaan. -Sinä esität isä Juliusta.
Annoit kuulemma Timothéelle neuvoja.
Hän antoi minulle kalliita autoneuvoja.
Rowan on kova autokeräilijä. Otin häneen yhteyttä.
En ole vieläkään ostanut autoa.
Hänen suosituksensa olivat aivan liian kalliita minulle.
En ajatellut niin, joten olen pahoillani, että ne olivat.
Kun olit noin 20, annoit minulle kyydin Aston Martinilla.
Hyvä. -Olin noin 20, sinä ehkä 22.
Jukra. Aivan. -Jotain sellaista.
Sinulla oli jo silloin Aston Martin.
22-vuotiaanako? -Niin. Taisi olla.
Voin vain kuvitella vakuutusmaksun.
Lähdin viihdealalle vain koska halusin yrittää ostaa Aston Martinin.
Sain sellaisen melko nuorena. -Niin sait, hyvin nuorena.
Miltä se kokemus tuntui? Oliko kaikki hyvin?
Totta puhuen ajattelin: "Mikä ääliö."
Olen pahoillani. Olin aika...
Silloin vain ihmettelin, miksi... -Tunsitko itsesi ääliöksi?
Mietin, miksi sinulla oli moinen auto 22-vuotiaana?
Miksi olit hänen autossaan?
Olemme tunteneet toisemme kymmenvuotiaasta asti.
Oliko se platonista ja normaalia? -Se oli platonista.
Niin. En antanut. -Kyllä. Niin.
Nyt olet iloinen, Rowan. -Niin. Oikaisen väärinkäsitykset.
Emmaa ja Rowania yhdistää myös se, että olitte molemmat...
Onko se suosikkijouluelokuvasi?
Kyllä, "Rakkautta vain". Mikä helmi.
Niin. Katsoin sitä taas eilen.
Siinä on eettisesti ongelmallinen juoni.
Niin. -Sovitte riidan aika helposti.
Oletko sitä mieltä? Emme minusta.
Kun Alan Rickan nousee koneesta, levätköön rauhassa...
Hän esitti miestäni. Sitä ei voi tietää.
Sen tietää, ettei mikään ole enää ennallaan.
Olitte samassa kohtauksessa.
En muista. -Paketoit sitä kaulakorua.
Aivan, mutta luulen...
Tämä ongelma siitä seuraa, kun ei katso elokuvia.
Yritän muistaa sitä tarinaa.
Olit töissä Selfridgesillä. -Niin.
Olin siellä koko illan Alan Rickmanin kanssa.
Olimme kaikki Selfridgesillä.
Se ärsytti Alan Rickmania aika paljon.
Hän ei halunnut valvoa koko yötä.
Meidän piti kuvata yöllä. Emme saaneet kuvata päivällä.
Meidän piti teeskennellä, että oli päivä. Hän oli aika äkkipikainen.
Minä tein vain vähän ostoksia.
Niin. -Laitoin paljon asioita sivuun.
Hän teki "ostoksia". -Näpistyksiä.
Millaiset fiilikset oli? Oliko jännitteitä siitä autokokemuksesta?
Kyllä. -Ei, siihen mennessä meillä oli...
Kanavoimme ääliötä. -Olen pahoillani, Rowan.
En halunnut olla töykeä. Olin silloin vasta 22.
Niin. -Sinun pitää antaa anteeksi.
Hän loukkaantui. -Anna anteeksi ja unohda.
Niin. Edward Enninful, hienoa, kun tulit.
Muodin asiantuntijana sinullakin on huonoja päiviä muodin kanssa.
Kerro OBE-kunniamerkin saamisesta. -Voi luoja.
Te molemmat olette käyneet palatsissa. Sain OBE:n.
Menin Buckinghamin palatsiin tosi ylpeänä.
Perheeni... Siinä päivässä on jotain hienoa.
Menin siihen punaiseen huoneeseen, ja prinsessa Anne oli siellä.
Menin huoneeseen ja tajusin, että minun piti kävellä takaperin.
Olin saanut aamulla uuden Alexander McQueen -puvun, -
mutta henkselit oli unohdettu.
Ajattelin, ettei kukaan huomaa. Tein hätäratkaisun sukista.
Mietin, että pärjään kyllä. Olin siellä.
Minulle ojennettiin mitali, ja housuni alkoivat valua alas.
Minun piti kävellä takaperin. Kävelin takaperin kauhuissani.
En halunnut olla Edward Enninful, joka paljasti pyllynsä palatsissa.
Onnistuin kävelemään pois hitaasti.
Sitten pakenin häpeissäni.
Siitä on kuva. Housut ovat kirjaimellisesti...
Kuvassa Naomi Campbell taitaa pidellä housujasi ylhäällä.
Tosi siistiä. -Ne näyttävät tosi löysiltä.
Se oli hyvin lähellä. Sukista ei tullut hyvää vyötä.
Aloitetaanpa sitten. Emman viimeisin teos on trilleri.
Sen nimi on "Down Cemetery Road".
Viimeinen jakso tuli juuri. Kaikki jaksot ovat siis Apple TV:ssä.
Tämä on Mick Herronin romaanista. Hän kirjoitti "Luupäät".
Kun tämä esiteltiin sinulle, tunsit jo kirjan.
Niin. Olen aina pitänyt Mickistä. -Okei.
Törmäsin häneen kirjakaupassa vuonna 2015 ja ostin sen kirjan.
Rakastan trillereitä. Olen aina lukenut niitä.
Aloin lukea ja ajattelin, että onpa hyvä trilleri.
Sitten aloin nauraa, koska se on todella hauska.
Hän kertoi myöhemmin, että kun hän oli lähettänyt -
Zoe Boehm- ja "Luupäät"-tarinat kustantajille, -
kustantajat olivat hämillään. "Onko tämä trilleriä vai komediaa?"
Outoa kyllä, tässä maassa, -
joka on minusta hauskin maa koko planeetalla, -
ihmiset eivät kestä, kun komediaa sekoittaa johonkin muuhun.
Jotenkin sen pitää olla erillään.
Mutta hän on todella hauska.
Niille, jotka eivät ole lukeneet kirjoja, -
kerro Zoe Boehmista. Mitä tapahtuu?
Hän on kovaksi keitetty yksityisetsivä.
Hänellä on varmaan ollut kamala lapsuus -
sellaisen vanhemman kanssa, joka ei koskaan tue eikä usko.
Hänellä on todella matalat odotukset.
Osa yleisöstä tietää varmasti, mitä tarkoitan.
Kun vain miettii: "En odota paljoa."
Hän on aika kova. Aika myötätuntoinen.
Minulla oli hyvä side Ruth Wilsoniin, joka on toisessa pääosassa.
Siinä hän on. Meillä oli hauskaa, ja pidän hänestä.
Se on hyvä hahmo, koska hän on päättänyt olla olematta kiltti tyttö.
Hänen ei tarvitse olla kiltti tyttö.
Hänen ei tarvitse tyydyttää ihmisten haluja ja olla aina kiltti.
Aina pitää olla niin helvetin kiltti. Olen kyllästynyt!
Miksi meidän pitää tehdä niin koko ajan? Miksi?
Yleisössä moni nainen miettii: "Niin."
Tiedän, että voitte samastua. Älkää teeskennelkö muuta.
Zoe ei tee niin. Sanotaan vaikka, että hän ei pyytele anteeksi.
Meillä on pätkä. Tässä tapaat Zoe Boehmina Sarahin, -
jota esittää Ruth Wilson, ensi kertaa.
Kappas vain! Asiakas.
Vai eksyitkö matkalla juustokauppaan?
Ovi oli auki. Etsin Joseph Silvermania.
Anna kun arvaan. Sinulla on mies, ja hänellä on sihteeri. Polttaako?
Ei. Onko sihteereitä yhä? -Hyvä on, ei sihteeri.
Avustaja sitten. Hienompi nimitys.
Vaikutat tyypiltä, jolla on käpälöivä aviomies.
Millainen tyyppi se on? -Suurisilmäinen ja avuton.
Vaikutat vähän mulkulta. -Ymmärrän, mitä tarkoitat.
Hei, olen Zoe Boehm. -Sarah Trafford.
Lopettakaa jo.
Eikö niin, että päästäksesi Zoen hahmoon, ulkonäköön ja kaikkeen, -
hyödynsit nuorempaa versiota itsestäsi?
Kyllä. Hän vaikutti joltain...
Sinä ymmärrät varmasti, Rowan.
Edward tuskin muistaa. Olet nuorempi.
Sinä nyt et ainakaan, herra... Kulta pieni.
Vartuin Lontoon Camden Townissa. Se oli karua seutua.
Kävin Camdenin tyttökoulua, joka on ihana koulu, -
mutta naisten koulutus oli totta puhuen vielä aika alkuvaiheessa.
Synnyin vuonna 1959. Olimme vasta saaneet äänioikeuden, hitto vie.
Tyttökoulut... Otetaan esimerkki. Takaporttien lähettyvillä -
oli aina mies paljastamassa itseään.
Luoja. -Tapahtuuko sitä yhä?
En tiedä. -Vähemmän.
En ole tehnyt sitä aikoihin.
Älä. Vartuimme rähjäisessä ja likaisessa Lontoossa.
Zoe on osa sitä nokista menneisyyttä.
Silloin oli vielä savusumua ja likaa.
Oli paljon ongelmia, mutta oli myös yhteisöllisyyttä.
Zoessa ei ole turhamaisuutta.
Mitä tarkoitat? -Hiukset...
Nyt sinulla on upea kampaus.
Tänään kyllä, mutta tämän eteen on nähty paljon vaivaa.
Takana on kaksi ihmistä, jotka ovat tiputuksessa.
He ovat tehneet paljon työtä. Tuo... Minusta tuo on hyvä.
Se näyttää hyvältä.
Timothée, mitä muuten kauniille Chalamet-kutreillesi tapahtui?
Ne ovat poissa. Ne on varastettu.
Kauanko ne ovat olleet poissa? -Kesäkuun 25. päivästä asti.
Laitoitko ne eBayhin? -En.
Joku olisi voinut täyttää niillä tyynyn ja tienata paljon.
Niin. En ajatellut sitä.
Heitettiinkö Chalamet-kutrit vain pois?
Se oli "Dyyni: Osa kolme" -elokuvaa varten.
Hahmojen piti muuttua.
Esitän 15 - 20 vuotta vanhempaa.
Ajoimme kolmen millimetrin sängen. Ohjaaja halusi 1,5 milliä.
Sitten teimme sellaisen, ja anelin häntä.
Olemme oudolla tavalla kiintyneitä hiuksiimme.
Ne ovat persoonallisuuttamme. Karvatupet, jotka kasvavat päästä.
Simson. Tiedätkö?
Voimat ovat hiuksissa. Voi olla. -En ole kuullutkaan.
Simson ja Delila. Delila leikkasi Simsonin hiukset ja vei tämän voimat.
Ei ole hajuakaan, mistä puhut.
Vien sinut margaritoille tämän jälkeen.
Kerron sinulle paljon hiustarinoita. Olet oikeassa. Ne ovat tärkeä juttu.
Margaritoja ja Raamatun lukemista Timothéelle.
Mainio yhdistelmä. -Mutta "Down Cemetery Road".
Minut yllätti se, että tämä on ensimmäinen toimintajuttusi.
Niin. Se osoittautui 66 vuoden iässä todella tyhmäksi ideaksi.
Mitä voin sanoa? Polveni eivät palaa ennalleen.
Miksi ihmiset tekevät sitä? En tiedä.
Olen kysynyt toimintasankareilta: "Miten teet sen? Miten olet elossa?"
He sanoivat: "On tehty paljon leikkauksia."
Ai. -Niinpä!
Mietin, miksen lukenut sitä kunnolla.
Mutta se ei ole kirjassa. Käsikirjoituksen saa myöhemmin.
Luin, että minut vedetään rottia vilisevästä tunnelista jaloista.
"Räjähtänyt rannalla."
Hetkinen!
Se ei ole kirjassa. Kukaan ei kertonut.
Rowan, sinun hahmoissasi on ollut tosi paljon fyysisyyttä.
Niin. Joskus. -Onko se mennyt stuntteihin?
Tekevätkö muut asioita puolestasi?
Ei ainakaan ajamisessa. Ajan yleensä itse.
Niin, mikä ääliö. -Mikä ääliö.
Olen Rowanin tiimissä. Se on siisteintä ikinä.
Oikein kilttiä, Tim. Minun on säilytettävä maineeni ääliönä.
Kuvauksissa ja muualla. -Varjele sitä.
Mutta yleisesti ottaen kyllä.
Tein kauan sitten elokuvan nimeltä "Mr. Bean lomailee".
Kyllä. -Kiitos.
Eräs kohtaus... -Suhtauduit siihen niin rennosti.
"Tein elokuvan nimeltä 'Mr. Bean lomailee'."
Hän näyttäisi vielä isommalta ääliöltä, jos hän sanoisi:
"Kaikkihan tietävät elokuvan 'Mr. Bean lomailee'."
Yritän vähentää ääliöosuuttani mahdollisimman paljon.
Keksimme, että Mr. Bean ohittaisi maantiepyöräilijöiden pääjoukon.
Vaikka saimme heidät ajamaan tosi hitaasti, -
se oli minulle aika hankalaa.
Kuvasimme useita ottoja. -Siinä sinä olet.
Yritin ohittaa maantiepyöräilijöiden pääjoukon.
Teinkin sen oikeasti. Siihen aikaan CGI-grafiikkaa käytettiin vähemmän.
Mutta toisen oton jälkeen olin aivan kuollut.
Teitkö sen useammin kuin kerran? -Teimme sen monta kertaa.
He ajoivat vain noin 30 kilometrin tuntivauhtia, -
mutta sen sai näyttämään siltä, että he menivät nopeammin.
Yritin sinnitellä, mutta parin oton jälkeen olin kuollut.
Mutta selvisin. -Niin teit.
Olet oikea Jacques Tati. Tajusin yhtäkkiä... Monsieur Hulot.
Tuo oli tosiaan hänen maailmansa. -Aivan.
Kiitos. -Kiva kohteliaisuus.
Totta. -Se on kohteliaisuus.
Olen ollut töykeä, mutta haluan hyvittää sen.
Istun korjaavan energian välissä. Tunnen paranevani.
Palataan "Down Cemetery Roadiin". Onko sinulla jännittävä ilmoitus?
Kyllä on. Teemme siitä toisen kauden. -Erinomaista!
Sain ekan kauden katsottua eilen, joten olen iloinen.
Tosi hyvä. Muistutan, että ensimmäisen kauden -
kaikki jaksot ovat nyt Apple TV:ssä. Kiitos, Emma Thompson.
Illan iso elokuva tulee Timothée Chalamet'lta.
Sen nimi on "Marty Supreme".
Ensi-ilta Isossa-Britanniassa ja Irlannissa on 26. joulukuuta.
Tässä maistiainen trailerista.
Et taida ymmärtää panoksia.
Onko se sinusta hauskaa? -Nauran joskus hermostuneesti.
Onko se itse Mauser? -Kiitos paljon.
Olet isäni. Uskomme sinuun.
Revin tuon kulmakarvan hänen otsastaan!
Haluatko tapella kuin apina?
Hän on tuolla! -Autoon!
Oletko koskaan ajatellut, mitä teet minulle?
Anna rahamme!
On vain ajan kysymys, milloin tuijotan sinua muropaketista.
Luuletko, että se on niin helppoa? -Luulen.
Näyttää hyvältä. -"Marty Supreme" on elokuvan nimi.
Sinä olet hämmästyttävä tässä elokuvassa.
Olet todella hyvä. Kerro "Marty Supremesta". Kuka on Marty?
"Marty Supreme" kertoo fiktiivisestä hahmosta nimeltä Marty Mauser, -
joka perustuu löyhästi Marty Reismaniin, -
joka oli pöytätennislegenda New Yorkissa 1950-luvulla.
Elokuva kertoo unelman tavoittelusta, kunnianhimosta -
ja sydämen seuraamisesta.
Uskon, että se on tärkeä elokuva julkaista nyt.
Ei ole typerää ajatella, että elämme synkkää aikaa.
Varsinkin, jos on nuori. Toivon, että elokuva toimii vastalääkkeenä.
Vaikka metafora on pöytätennis, mikä on ehkä epätavallista, -
kyse on suurista unelmista. Siksi se on elokuvan iskulause.
Pidin myös siitä, että hän unelmoi suuria -
ja hän on tavallaan huijari, mutta se perustuu aitoon lahjakkuuteen.
Hän on maailman paras. Tai hän uskoo olevansa maailman paras.
En halua paljastaa juonikuvioita. Se alkaa pöytätenniselokuvana, -
kehittyy ryöstöelokuvaksi ja päätyy hyvin inhimilliseen paikkaan.
Olin Brasiliassa viime viikolla. Losissa oli juuri ensi-ilta.
Olen iloinen, että sain tilaisuuden puhua siitä täällä -
ja että olette täällä.
Elokuva tulee tapaninpäivänä. Sanon sen 30 kertaa, jotta se jää mieleen.
Mutta se on... -Tapaninpäivä, Boxing Day. Hyvä.
Niin. 26. joulukuuta. Ei liity mitenkään nyrkkeilyyn.
Se oli surkea vitsi.
Se on indie-elokuva, jonka rahoitti A24, joka on indie-tuotantoyhtiö.
Jos pitää alkuperäisistä elokuvista -
ja on kyllästynyt uusintaversioihin menestyselokuvista, -
joissa minäkin olen ollut mukana, -
niin tässä se on. "Marty Supreme", tapaninpäivä, 26. joulukuuta.
Hienoa.
On outoa sanoa näin, koska elokuvan mittakaava on suuri.
Minusta oli mahtavaa, että kaikki näyttelijät...
Tuntuu, ettei ole avustajaa, jota ei olisi valikoitu.
Kaikilla on mielenkiintoiset kasvot ja ulkonäkö.
Ohjaajamme keskittyy yksityiskohtiin. Hän on Josh Safdie.
Hän on katurunoilija. Hän viittasi Abel Ferraraan samalla tavalla.
Josh ohjasi Adam Sandlerin elokuvan "Hiomattomat timantit" -
ja "Good Timen" Ison-Britannian Robert Pattinsonin kanssa.
Ja... Luulin, että tuo saisi isomman reaktion.
Ei ole suosittu. -Älä kerro hänelle.
Niin. -"Sanoin nimesi, eikä mitään!"
Niin. Se ei ole totta.
Muuten, Rob, jos katsot tätä, en puffannut sitä tarpeeksi.
"Twilightin" Robert Pattinson!
He rakastavat häntä.
Mikä oli se asia, johon ohjaaja halusi päästä käsiksi?
Vähän kuin Emma hyödynsi nuorempaa itseään.
Hyödynsitkö sinä nuorempaa itseäsi? -No...
Mitä? Sitä, kun olit viisivuotias, vai?
Hän on hyvin nuori. -Idea oli...
Josh on New Yorkista. Vartuin Hell's Kitchenissä.
Vähän kuin Lontoossa, siellä kasvaa laatikossa monella tapaa.
Röyhkeys voi olla persoonallisuutta.
Se on haarniska. Minä kaupustelin muokattuja PlayStation-ohjaimia.
Lauloin Ranskan kansallislaulua metrossa tyttöjen takia.
Olin omituinen nuori. Siksi päädyin tänne.
Graham Nortonin sohvalle.
Niin. -Ei ollut aikaa lukea Raamattua.
Ajatus siitä, että olet sellainen... Hahmollasi on ainutlaatuinen visio -
ja horjumaton usko itseensä.
Kuulin, että kun hait SAG-palkintosi Bob Dylanin roolistasi, -
sanoit puheessasi, että tavoittelet suuruutta.
Olen kuullut sinun puhuvan tästä elokuvasta. Käytätkö Martyn visiota?
Tuo oli kaksi kuukautta kuvausten jälkeen.
Oliko? -Olin yhä siinä...
Se ei ole mahtailua tai metodijuttuja.
Joskus vain on hahmon energiassa ja tyylissä.
Mutta se on ohimenevää.
Olen todella nöyrä, kun vieressä ovat Dame Emma Thompson, -
legenda Rowan Atkinsonin ja Edward Enninful.
Kiitos pääsystä "Voguen" kanteen.
Silloin sinulla oli kiharat hiukset.
Mitä elokuvan mainostamiseen tulee, -
haluat ihmisten näkevän elokuvan ja teet kovasti töitä.
Olet tehnyt PR-kampanjaa kaikenlaisin keinoin.
Tässä olet New Yorkissa. Jos ei ole nähnyt elokuvaa, -
ihmisten päissä on "Marty Supremen" pingispalloja.
Keksitkö sinä tämän idean?
He ovat ystäviäni. -Ovatko he yhä ystäviäsi?
Kun on ollut Hollywoodissa 7 - 8 vuotta, ihmiset kyllästyvät.
Nuo ovat uusia ystäviäni. -Niin.
Mitä muuta olet tehnyt? Oletko sinä tuossa?
Olen. Rahoitin tuon itse. A24 ei innostunut siitä.
Minua ei kielletty tekemästä sitä. Maksoin sen itse.
Se oli kalliimpaa kuin luulisi. Minulla oli kokonainen työryhmä.
25 ihmistä. -Olisit voinut ostaa Rowanin auton.
Kun maksaa jostain itse, tajuaa, että se on kallista.
Se on kallista.
Laitoit oranssin pingispallon päähäsi.
Onko se masokismia? -Vähän.
Olin tuolla sisällä. Alla oli lehtipuhaltimet.
Hän on Ridley Scottin erikoistehostemestari.
Pitäisi tietää hänen nimensä. Tuo on hänen pihaltaan.
Istuin siinä tuo pallo päässäni, ja pallot ruhjoivat minua.
Ajattelin itsekseni, että tämä on...
Minun on tarkasteltava tätä yksityiselämässäni.
Elokuva sijoittuu 50-luvulle, -
mutta takeista ja logosta on tullut hyvin haluttuja.
Sinun pitää lopettaa nyt. Hän on pukeutunut oheistuotteisiin.
Tämä on oheistuote.
Se on hyvin haluttua. Kaikki haluavat näitä tuotteita.
Totta hitossa! -Niin.
Jopa äitisi. Postasit viestin äidiltäsi.
"Lähettäisitkö 'Marty Supreme' -takin?" "Toki."
"Tee se nyt, jotta voin pitää sitä ensi-illassa. Koko S."
Hän soitti kaksi päivää sitten. Hän sanoi: "Hei..."
Omien vanhempien äänensävystä kuulee heti. "Mitä tein väärin?"
Hän kysyi: "Postasitko lähettämäni viestin takista?" Sanoin: "Joo."
"Anteeksi, olisi pitänyt kysyä."
Hän sanoi: "Ei se mitään, mutta missä takki on?"
"Se ei ehdi." Mutta sanon nopeasti, -
että ne on suunniteltu hyvin. Olen ylpeä.
Mutta aikakaudella, jolloin liikakulutus ei ole tyylikästä, -
tuntuu, että ihmiset ovat pitäneet jutun ideasta.
Suurista unelmista ja peräänantamattomuudesta.
Sitä se edustaa.
Perusmarkkinointia. Jos häpeät... "Marty Supreme", tapaninpäivä.
...kotona on joku, joka ei häpeä sitä.
Rowan Atkinson miettii, että kohta on "Man Vs Baby".
"Minun on todella puffattava sitä."
Niin. Minun on pakko.
Olet todella hyvä siinä. -Kippis sille.
Edward, mitä muotimainontaan tulee, -
näit vaivaa uuden yrityksesi EE72:n eteen.
Teetit nämä, kauniit grillit.
Ajattelin, että pitäisit niitä tänään.
Ei, olen Ladbroke Grovesta. Vähän kuin sinä, olen hoodeilta.
Olen kaukana sieltä, mutta käytämme niitä.
Olisi pitänyt laittaa ne tänään. Ladbroke Grovelle!
Länsi-Lontoo! Se on hyvin länsilontoolainen juttu.
Se on bling bling -versio Nanny McPheestä. Se hammas.
Haluan sellaiset. -Hankin sinulle.
Voisitko? -Lupaan sen.
"Marty Supreme", kuten sanoin alussa, suorituksesi on huikea.
Olet saanut ylistäviä arvosteluja, ja nyt...
Kolme Golden Globe -ehdokkuutta. Näyttelijä, elokuva ja käsikirjoitus.
Loistavaa. -Kiitos paljon.
Onnittelut. Niitä tulee varmasti lisää.
Onnea niiden kaikkien kanssa. Ansaitset kaikki kehut.
Kiitos, Graham.
Muistutan ihmisiä, koska he eivät ehkä tiedä, "Marty Supreme"...
"Marty Supreme", tapaninpäivä! -...on teattereissa...
Tapaninpäivänä! -Teit sen, Timothée. Myit sen.
Kiitos, tyypit.
Istu alas. -Selvä.
Rowan Atkinson on taas Trevor Bingley.
Teemme tämän isosti, Rowan. Kyseessä on "Man Vs Baby".
Se on Netflixissä. Tämä on odotettu jatko-osa sarjalle "Man Vs Bee".
Tiesitkö aina, että tulee toinen?
Tai kauanko sen keksiminen kesti? -Ei.
Meistä oli hauskaa tehdä sarja miehestä, -
joka on jumissa talossa mehiläisen kanssa.
Se olikin hauska. -Siitä tuli lopulta hyvä idea.
Se tuli pari vuotta sitten Netflixiin.
Se menestyi niin hyvin, että haluttiin lisää.
Sitten mietimme, mitä teemme.
Tekisimmekö kakkososan mehiläisen kanssa? Vai olisiko se ampiainen?
Tämä on itse asiassa jouluinen juttu.
Se sijoittuu jouluun. Hahmoni on sama.
Trevor Bingley. Hän on talonvahti.
Tavallaan vastahakoinen talonvahti, ja epäilemättä epäpätevä talonvahti.
Ainakin sen mehiläisjutun perusteella.
Hän onnistuu kuitenkin saamaan toisen työn.
Nyt hän huolehtii sveitsiläisen oligarkin kattohuoneistosta -
Mayfairissa Lontoon keskustassa.
Syistä, joita ei ehkä pitäisi kertoa tässä, -
hän jää jumiin vauvan kanssa.
Hän huolehtii asunnosta ja vauvasta, joka ei ole hänen.
Hän yrittää löytää vauvan vanhemmat, mutta ei löydä.
Hän on jumissa sen kanssa. Se on jutun ydin.
Meillä on pätkä. Tässä olet Trevorina ulkoilemassa vauvan kanssa.
Hyvänen aika!
Hei! Huomenta. -Onpa hän suloinen.
Mikä hänen nimensä on?
Jeesus.
Kuinka vanha hän on? -Noin kolme kuukautta.
Hänhän on valtava sen ikäiseksi.
Näkisittepä hänen äitinsä.
Minusta on surullista, että Trevor kertoo vitsin ehkä kahdesti vuodessa.
Tuo taisi olla yksi hänen yrityksistään.
Se meni tosi huonosti. Harmittaa hänen puolestaan.
En ole koskaan pitänyt hahmojasi ilkeinä, -
mutta sinusta Trevor on mukavampi kuin monet muut.
Niin. "Man Vs Beessä" hän oli aika psykopaattinen, -
koska mehiläinen teki hänet aika hulluksi.
Tässä hän ei ole yhtä psykopaattinen.
Trevor Bingley on aidosti herttainen mies.
Se on harvinaista esittämissäni hahmoissa.
Mr. Bean on itsekäs, itsekeskeinen ja anarkistinen lapsi.
Hän huolehtii ensin itsestään ja on melko epäviehättävä hahmo.
Musta kyy on sarkastinen, ivallinen ja negatiivinen tyyppi.
Huumorintajuisen negatiivinen siinä, mitä hän sanoo -
ja miten hän sanoo sen, mutta ei...
Jopa Johnny English, -
komediallinen vakoojahahmo, jota joskus esitän, -
on turhamainen ja itsekeskeinen.
Hän ei välitä muista. -Hän on ääliö.
Hänkin on ääliö.
Minusta Trevor Bingley on miellyttävä kontrasti -
tälle listalle ihmisiä, -
joiden kanssa ei haluaisi illastaa. -Totta. Se on totta.
Heidän kanssaan ei haluaisi illastaa.
Moni on yhä Mr. Beanin fani. Timothéekin, "Mr. Bean lomailee".
Olin unohtanut, että sen huippuaikoina -
Mr. Bean oli globaali ilmiö.
Se oli hulluutta. -Niin.
Voi olla. Minulla on siitä hyvin vähän kokemusta.
Paitsi kerran Amsterdamissa annoin nimmareita.
Ennen vanhaan annettiin nimmareita videoihin.
Videokasetteihin. Niin kauan siitä on.
Menin Amsterdamiin. Siellä oli signeeraustilaisuus.
Siellä oli valtava hässäkkä. Kova tungos.
Muistan, kun minut vietiin ulos kaupan takaovesta -
poliisiautoon ja sen sellaista.
Mr. Bean ei tarvinnut kieltä, -
joten se toimi missä vain. Oliko paikkoja, joissa sitä ei näytetty?
Ei. Lopulta se meni kaikkialle. 90-luvulla oli kapasiteettia, -
koska se oli televisiolevitystä, johon minullakin oli sananvaltaa.
Se oli ennen internetin massakäyttöä.
Siksi näin tilaisuuden -
ja estin "Mr. Beanin" näyttämisen Italiassa.
Vuosien ajan sitä näytettiin ympäri maailmaa paitsi Italiassa.
Miksi? -Vain koska halusin lomalle Italiaan.
Se toimi useita vuosia. Se oli 90-luvun puolivälissä.
Se toimi hyvin. Kukaan ei tiennyt, kuka olin.
Sitten eka Mr. Bean -elokuva... Mikä sen nimi oli?
"Bean: äärimmäinen katastrofielokuva" tuli vuonna 1997.
Elokuvayhtiö halusi sen kaikkialle, myös Italiaan.
Sitten tv-sarjatkin menivät Italiaan, -
ja Italia osoittautui yhdeksi innokkaimmista yleisöistämme.
Nyt ei voi lomailla missään.
Aivan. -Selvä.
Rowanin voi nähdä "Man Vs Baby" -sarjassa. Se on nyt Netflixissä.
Sillä lailla!
Edward Enninfulilla on upea juttu, uusi kiiltävä muotilehti.
Sen nimi on "72", ja talvinumero on saatavilla kaupoissa ja netissä.
Siinä on kaksi kantta.
Uusi lehti on poikkeuksellinen asia. Kaikki sanovat, -
että lehdet ovat kuolleet. Sinä sanot selvästikin "ei".
Olen työskennellyt lehdissä koko ikäni.
Halusin perustaa mediayhtiön. Se on EE72.
Aluksi ajattelin tehdä nettialustan. Sitä kaikki haluavat.
Nuori sukupolvi ei lue lehtiä.
Kaikki kuitenkin toivoivat lehteä.
Ajattelin, että ehkä. Miksipä ei?
Halusin myös vain pitää hauskaa.
Haluan luoda jotain, mistä ihmiset nauttivat.
Miksei? Neljä kertaa vuodessa. -Tämä on talvinumero.
Miksi "72"? -Pitääkö minun kertoa ikäni?
Et sinä ole 72. -En ole 72! Synnyin vuonna...
Synnyit vuonna 72. -Synnyin vuonna 1972.
Ajattelin, että hän näyttää upealta. -Näytän hyvältä 72-vuotiaaksi.
Niin. Hyvä. -Nimikirjaimeni ja syntymävuoteni.
Aivan. Tämä on mielenkiintoista.
Kutsun tätä muotilehdeksi, mutta se kattaa monia asioita.
Pidän kulttuurista. Elokuvat, musiikki, arkkitehtuuri, taide.
Minulle se kaikki on saman sateenvarjon alla. Siitä on kyse.
Se on myös ystävällinen.
Se ei ole niin outo, etteikö voisi samastua.
Se vain tuntui oikealta juuri nyt.
Siksikö myös, että voi olla muiden kanssa samassa tilassa?
Se on ihanaa. -Koska olet luova...
Ideoita. En ollut tehnyt sitä vuosiin.
Kun on isossa yrityksessä töissä, -
viettää paljon aikaa kokouksissa ja Zoomissa.
Tässä ollaan läsnä.
Nuoret sanovat: "Sitä ei voi tehdä noin. Noin ei voi sanoa."
Viime vuonna olit vielä "Voguen" johdossa.
Kun lopulta hyvästelit "Voguen" kuuden vuoden jälkeen, -
sait upean kannen, johon kannattaa palata.
40 naista suurimmista naistähdistä miinus Emma Thompson.
Et ollut saatavilla. Yritin. -Puhumme tästä myöhemmin.
Ovatko he kaikki todella yhdessä? -Ovat.
Kun kuvasimme tuota, tiesin, että sitä kysyttäisiin.
Kuvasimme videon, jossa he kaikki taputtavat yhdessä.
Tunsin useimmat heistä ennen kuin aloitin "Voguessa".
Oli mahtavaa saada heidät kaikki samaan huoneeseen.
Piilouduin... Pakko sanoa. Yhdessä vaiheessa tunteet valtasivat minut, -
joten menin piiloon. He eivät löytäneet minua.
Olen todella ylpeä siitä. -Onko keskellä Oprah?
On. Oprah, Jane Fonda...
He kaikki seurasivat uuteen lehteeni.
Olen iloinen siitä. -Niin.
Sanoiko kukaan "ei"?
Kaikki sanoivat "kyllä". Pari kiireistä ei päässyt.
Emma. -Kiirettä pitää.
Tosi kiire. Olin raamattukurssilla.
Niin. -Timothée, sinäkään et päässyt.
Timothée oli ensimmäinen mies "Voguen" kannessa.
Teimme sen kannen yhdessä.
Et päässyt, koska olit kuvauksissa. -Totta. Pelasin pöytätennistä.
Kaikki tuossa kannessa olevat ovat olleet kannessa aiemmin.
Se siinä oli ideana. -Vai niin.
Rowan ja minä... -Olet seuraavassa kannessani.
Mitä minun pitää tehdä? -Minä vastaan stailauksesta.
Neuleita.
"72"-lehden uusin numero löytyy kaupoista ja netistä. Mahtavaa!
On musiikin aika. Hän oli vasta 18-vuotias, -
kun hän tuli tunnetuksi Little Mixin jäsenenä.
Nyt hän on Brit Awardin voittanut sooloartisti.
Nyt hän esittää uuden singlensä "Church". Hän on Jade!
Jade, hyvä yleisö!
Ja upeat tanssijat! Kiitos paljon!
Kiitos eeppisestä esityksestä.
Se oli todella kaunista. Tulehan tänne. Kiitos.
Jade, Edward, Rowan, Timothée, Emma.
Koko jengi on täällä. -Ihanat nuo paljaat jalkasi.
Mukava nähdä, Jade. Hei. -Hei.
Tunnet Edwardin, koska olit ensimmäisessä "72:n" numerossa.
Siinä sinä olet isoissa kengissä. -Minni Hiiri.
Niin. Sohvalla on joku muukin... Älä paljasta.
Meillä on pätkä. Tässä on Jade.
Yrittäkää arvata, keneksi hän muuttuu.
Tämä taisi olla halloweenina.
Kyllä. Pukeuduin yhdeksi suosikeistani.
Emme tiedä, kuka se mahtoi olla.
Ehkä Villi Vonkka.
Ehkä Nanny McPhee tai Mr. Bean. Et sinä, Edward.
Ajat olivat erilaiset. -Voi luoja.
No niin. Katsotaan, voimmeko arvata, keneksi hän muuttuu.
Ei vinkkejä.
Tämä on vaikuttavaa. Katsokaa!
Eikö olekin hyvä? -Oikein hyvä.
Kiitos. -Onpa suloista. Hyvänen aika.
En odottanut tuota.
Tuo upea kappale on levyltä "That's Showbiz Baby: The Encore".
Tämä on debyyttialbumisi mutta deluxe-versio.
Siinä on kahdeksan uutta biisiä.
En jätä asioita puolitiehen.
Se on käytännössä uusi albumi, mutta silti osa samaa aikakautta.
Paljon uusia biisejä ja yksi Madonna-cover.
Se on cover suosikkibiisistäni "Frozen".
Se on siellä.
Ja "Church", jonka juuri esitin, on siellä.
Upeaa. Sinulla on ollut mahtava vuosi, Jade.
Olen iloinen puolestasi. Glastonbury, Radio 1's Big Weekend.
Lisäksi mainitsin esittelyssä Brit Awards -voittosi.
Niin. -Kyllä!
Varmasti jännittävää. -Mahtavaa.
Kun katsoin tuota esitystä, -
jossa tanssijat heittelivät sinua, vaikutit pelottomalta.
Mutta se Brit Awardsin eeppinen esitys ilmeisesti hermostutti.
Olin todella hermona esityksestä.
Esitin "Angel of My Dreamsin". Kun biitti alkoi, -
minun piti pudota luukusta.
Halusin sen luukun ja painostin levy-yhtiötä.
"Meidän on tehtävä se. Se näyttää hyvältä."
Sitten oli harjoitusten aika. Luukku oli kamalan korkealla.
Meillä taitaa olla kuva. Alussa olet pukeutunut morsiameksi.
Niin. -Se on tosi korkealla.
He sanoivat tarvitsevansa hyvän kuvan minusta putoamassa.
Se oli todella pelottavaa, ja se tapahtui esityksen alussa.
Piti laulaa putoamisen jälkeen. -Sanoin: "En uskalla."
Levy-yhtiö sanoi: "Maksoimme siitä, teet sen."
Joten... -Kiva.
Sinä iltana olin tosi hermona, koska minun piti kiivetä tikkaita -
kuin kuolemaani. Sitten pääsin ylös ja ajattelin, etten pysty siihen.
Käännyin ympäri, ja tikkaat oli poistettu.
"Taidamme tehdä sen."
Olin kiitollinen, koska se pelkkä pudotus -
tuntui vievän hermostuksen pois, ja loppu oli yhtä sumua.
Minulla on yhä pieni traumaperäinen stressihäiriö.
Kävelen ja pelkään putoavani lattian läpi.
Se oli outo tunne. Ei enää luukkuja.
Ei. Onnittelut palkinnosta ja kaikesta muusta.
Kiitos esityksestä ja onnea deluxe-albumin kanssa.
Jade, hyvä yleisö!
He rakastavat sinua. Melkein valmista.
Ehdimme vielä käydä isolla punaisella tuolilla.
Kuka siellä on? Hei! Odotan sinulta paljon, neiti.
Kuka olet? -Megan.
Mistä olet kotoisin?
Wiganista, mutta asun nyt Twickenhamissa.
Yksityiskohdat ratkaisevat. Mitä teet työksesi, Megan?
Olen multimediasisällöntuottaja. -Voi jessus!
Se tarkoittaa, että teen somea. Urheiluun liittyen.
Mahtavaa. Kerro tarinasi.
Minulla on paljon vatsavaivoja. Mikä tapa aloittaa!
Minulta puuttuu ruoansulatuselin, joten saatan käydä usein vessassa.
Kun sain diagnoosin, yritimme löytää paljon ruokia, -
joita voisin syödä ilman pahoja ongelmia.
Löysin nettisivun, joka oli omistettu vatsavaivaisille.
Se oli mahtavaa. Käytin reseptejä. Se oli mahtavaa.
Sitten menin joulun alla kotiin äitini luo, -
ja siellä oli perheystäviä. He kyselivät terveydestäni.
Sanoin: "Voin hyvin. Löysin yhden nettisivun."
He kysyivät sen nettisivun nimeä.
En muistanut tarkkaa nimeä, mutta muistin, -
että siinä oli jotain takapuoliystävällisistä ohjeista.
En tajunnut suositelleeni sivustoa, joka kertoisi ihmisistä, -
jotka pitävät anaaliseksistä ja tarvitsivat ohjeita.
Saat kävellä, nuori neiti. Hyvä! -Kiitos.
Tämän enempään meillä ei ole aikaa.
Jos haluat kertoa tarinasi, voit ottaa yhteyttä tähän osoitteeseen.
Kiittäkää kaikkia vieraitani. Jade!
Edward Enninful! Rowan Atkinson!
Timothée Chalamet! Emma Thompson!
Ensi viikolla musiikkivieras Tom Odell, -
koomikko ja kirjailija Michelle de Swarte, -
palkittu näyttelijä Jessie Buckley -
ja Hollywood-koomikot Jack Black ja Paul Rudd.
Nähdään silloin! Hyvää yötä kaikille! Hei!
Suomennos: Eino Ajo Iyuno